Video: BMW M4 Vs Mercedes-Benz C 63 AMG Coupe 507 Edition - Autoblog.gr
Αρχική BMW Video: BMW M4 Vs Mercedes-Benz C 63 AMG Coupe 507 Edition
Video: BMW M4 Vs Mercedes-Benz C 63 AMG Coupe 507 Edition
15 Μαΐου 2014, 22:42
Μετά από τη χθεσινή κόντρα των BMW M235i και Mercedes CLA 45 AMG, ήρθε η ώρα να περάσουμε σε κάτι πιο δυνατό από τις γερμανικές εταιρείες. Όπως ήδη έχεις διαβάσει, πρόκειται για τη νέα BMW M4 και τη Mercedes-Benz C 63 AMG Coupe 507 Edition. Το συγκριτικό γίνεται από το Autocar και εννοείται ότι πίσω από τιμόνι των δύο εκπληκτικών αυτοκινήτων κάθεται ο Steve Sutcliffe.
Πριν δούμε το video, ας δούμε μερικά νούμερα, ξεκινώντας από τη νεότερη M4. Έχει κάτω από το καπό έναν twin-turbo 6κύλινδρο εν σειρά κινητήρα, με τη μέγιστη ιπποδύναμη να είναι στα 431 άλογα, στις 5.500-7.300 σ.α.λ., και τη μέγιστη ροπή στα 550 N·m, στις 1.850-5.500 σ.α.λ.. Η δύναμη μεταδίδεται στον πίσω άξονα μέσω 6τάχυτου χειροκίνητου ή 7τάχυτου διπλού συμπλέκτη. Το βάρος της είναι 1.582 κιλά, μπορεί να κάνει τα 0-100 χλμ/ώρα σε 4.3 δευτερόλεπτα, σταματώντας στα 250 χλμ/ώρα, όπου είναι η ηλεκτρονικά περιορισμένη τελική ταχύτητα.
Η C 63 AMG Coupe 507 Edition φορά έναν ατμοσφαιρικό V8 κινητήρα, 6.2 λίτρων, που αποδίδει μέχρι 507 άλογα, στις 6.800 σ.α.λ., και 610 N·m ροπής, στις 5.200 σ.α.λ.. Η κίνηση πηγαίνει στον πίσω άξονα, μέσω εντός 7τάχυτου κιβωτίου διπλού συμπλέκτη. Ζυγίζει 1.710 κιλά και θεωρητικά φτάνει τα 100 χλμ/ώρα από στάση σε 4.2 δευτερόλεπτα, με την ηλεκτρονικά περιορισμένη τελική ταχύτητα να είναι στα 280 χλμ/ώρα.
Ο Sutcliffe προτιμά την C 63 AMG Coupe 507 Edition, αν και λέει εξαιρετικά λόγια για την M4. Εσύ, αν έπρεπε να επιλέξεις, ποια θα διάλεγες;
Προηγούμενο άρθροHorner: Ο Newey δε φεύγει από τη Red Bull
Επόμενο άρθροΤα ηλεκτρικά αυτοκίνητα είναι το μέλλον; [Μέρος 2o]